**Kúpna zmluva**

uzavretá podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov

**medzi zmluvnými stranami:**

**Kupujúci: DUKLA DESTINSTION n.o.**

Sídlo: Sovietskych hrdinov 165, 089 01 Svidník

Štatutárny zástupca: Mgr. Eva Hirčková, riaditeľ

IČO: 45 747 504

IČ DPH: neplatiteľ DPH

(ďalej len „ **kupujúci**“)

a

**Predávajúci:**

Sídlo:

Štatutárny zástupca:

IČO:

DIČ:

IČ DPH:

(ďalej len „**predávajúci**“)

ďalej predávajúci a kupujúci spolu len ako „**zmluvné strany**“)

Východiskovým podkladom na uzavretie tejto zmluvy (ďalej len „zmluva“) je ponuka predávajúceho zo dňa ......................, predložená v procese verejného obstarávania s názvom: „Nákup osobného motorového vozidla pre organizáciu DUKLA DESTINATION n.o.“.

**Čl. I**

**Predmet zmluvy**

1. Predávajúci sa zaväzuje predať a dodať a kupujúci sa zaväzuje prevziať do svojho výlučného vlastníctva a zaplatiť nasledujúci nový automobil za podmienok ďalej v tejto zmluve dohodnutých:

|  |  |  |  |
| --- | --- | --- | --- |
| **P.č.** | **Položka** | **Značka, model** | **Počet ks** |
| 1. | Osobné motorové vozidlo |  | 1 |

2. Podrobná špecifikácia predmetu zmluvy je uvedená v Prílohe č. 1. tejto zmluvy

**Čl. II**

**Kúpna cena**

1. Kúpna cena za predmet zmluvy je stanovená na základe verejného obstarávania dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov nasledovne:

**Cena za predmet zmluvy vrátane príslušenstva v EUR je:**

|  |  |  |  |
| --- | --- | --- | --- |
| **Značka, model** | **Cena (EUR)  bez DPH/ks** | **DPH 20%** | **Cena (EUR) s DPH/ks** |
|  |  |  |  |

1. Cenou sa rozumie cena vrátane colných a daňových poplatkov, vrátane vykonania predpredajného servisu, vrátane všetkých nákladov dopravy na miesto určenia, odskúšania prevádzky, zaškolenia obsluhy, návodu na obsluhu a údržbu vozidla, servisného zošita so záručnými podmienkami v slovenskom jazyku, kompletného osvedčenia o evidencii vozidla, povinnej výbavy, plného objemu prevádzkových hmôt a mazív a min 5 l paliva.

**Čl. III**

**Platobné podmienky**

1. Vlastná platba sa realizuje prevodným príkazom prostredníctvom banky kupujúceho, na základe predávajúcim vystavenej faktúry, po prevzatí predmetu zmluvy alebo jeho časti kupujúcim.
2. Dohodnutá splatnosť faktúry je 30 dní odo dňa jej vystavenia kupujúcemu. Súčasťou faktúry je preberací - odovzdávací protokol potvrdený povereným zástupcom kupujúceho.
3. Faktúra musí obsahovať náležitosti v zmysle všeobecne záväzných právnych predpisov.

**Čl. IV**

**Dodacie podmienky**

1. Predmet zmluvy uvedený v čl. I. bode 1. bude dodaný na základe preberacieho - odovzdávacieho protokolu. Termín dodávky je stanovený **najneskoršie do 6 mesiacov** odo dňa **účinnosti** tejto kúpnej zmluvy**.**
2. Predávajúci nebude v omeškaní s dodaním predmetu zmluvy v prípade, že u neho nastane okolnosť vylučujúca zodpovednosť za porušenie dodacej lehoty (napr. vis maior). Dodacia lehota sa v takomto prípade primerane predĺži o dobu, počas ktorej trvala takáto okolnosť.
3. Odovzdanie a prevzatie bude vykonané poverenými zástupcami kupujúceho a predávajúceho v mieste plnenia.
4. Predávajúci je povinný vyrozumieť kupujúceho (listom, mailom alebo faxom), ktorým je pre účely tejto zmluvy **Mgr. Eva Hirčková** (hirckova@dukladestination.com) o pripravenosti predmetu zmluvy alebo jeho časti k odovzdaniu – prevzatiu pred plánovaným termínom odovzdania predmetu zmluvy alebo jeho časti.
5. Pri odovzdaní - prevzatí predmetu zmluvy podpíšu poverení zástupcovia zmluvných strán preberací protokol, podpísaním ktorého sa považuje predmet zmluvy za prevzatý.
6. Zmluvné strany sa dohodli, ak predmet zmluvy nebude spĺňať čo i len jeden z technických parametrov, uvedených v tejto zmluve a **Prílohe č. 1** tejto zmluvy kupujúci nepreberie predmet zmluvy ako celok a predávajúci nemá právo vzniesť žiadne nároky voči kupujúcemu.

**Čl. V**

**Povinnosti kupujúceho**

1. Kupujúci je povinný prevziať do troch pracovných dní pri splnení podmienky uvedenej v čl. IV. 4. bode a zaplatiť dohodnutú kúpnu cenu.

**Čl. VI**

**Povinnosti predávajúceho**

1. Predávajúci je povinný umožniť kupujúcemu dôkladné oboznámenie sa s predmetom zmluvy, dodať predmet zmluvy kupujúcemu v plnom rozsahu a množstve, v dohodnutom termíne, v bezchybnom stave a dohodnutej kvalite, vyhotovení a výbave a umožniť jeho prevzatie v mieste plnenia.
2. Predávajúci je povinný pred odovzdaním predmetu zmluvy zabezpečiť vykonanie predpredajného servisu a pri odovzdávaní predmetu zmluvy predviesť funkčnosť dodávaného automobilu a tento protokolárne odovzdať poverenému zástupcovi kupujúceho v mieste plnenia.
3. Predávajúci je povinný strpieť výkon kontroly (auditu) súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskynutí finančného príspevku, a to oprávnenými osobami a poskynúť im všetku potrebnú súčinnosť. Oprávnené osoby sú:
4. MIRRI SR a ním poverené osoby
5. Útvar následnej finančnej kontroly a nimi poverené osoby
6. NKÚ SR, príslušná Správa finančnej kontroly, Certifkačný orgán a nimi poverené osoby
7. Orgán auditu, jeho spolupracujúce orgány a nimi poverené osoby
8. Splnornocnení zástupcovia Európskej Komisie a Európskeho dvora audítorov
9. Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ

**Čl. VII**

**Záruka za akosť**

1. Na dodávaný tovar, príslušenstvo a výbavu predávajúci poskytuje záruku …….mesiacov/………….. km v zmysle záručných podmienok, pričom ustanovenia záručných podmienok, ktoré sú v rozpore s ustanoveniami zmluvy sa pre určenie vzájomných práv a povinností zmluvných strán nepoužijú.
2. Záruka začína plynúť odo dňa prevzatia tovaru kupujúcim (od dátumu predaja uvedeného v servisnej knižke a na preberacom – odovzdávacom protokole).
3. Predávajúci nenesie žiadnu zodpovednosť za závady, ktoré boli spôsobené neodbornou prevádzkou, obsluhou a údržbou, alebo zasahovaním do vozidla treťou osobou.
4. V prípade reklamácií predmetu zmluvy sa postupuje podľa príslušných ustanovení Obchodného zákonníka a všeobecne záväzných platných právnych predpisov Slovenskej republiky. Záručnými podmienkami nemôže predávajúci zúžiť rozsah práv kupujúceho, ktoré mu vyplývajú z príslušných ustanovení obchodného zákonníka.

**Čl. VIII**

**Servisné podmienky**

1. Predávajúci sa zaväzuje odplatne poskytovať záručný a pozáručný servis najmenej po dobu 5 rokov od posledného plnenia spočívajúci v poskytovaní servisných prehliadok, opráv, údržby a dodávok originálnych náhradných dielov alebo kvalitatívne rovnocenných náhradných dielov minimálne v jednom servisnom stredisku vlastnom alebo zmluvného partnera umiestnenom na území Slovenskej republiky so záväzkom vykonania uvedených služieb v primeranom čase.
2. Predpredajný servis zabezpečí predávajúci na vlastné náklady vo svojich servisných strediskách.
3. Súčasťou dodávky je garancia vykonávania záručného a pozáručného servisu, údržby a opráv vo vlastných servisných strediskách alebo servisných strediskách zmluvných partnerov. Uvedenú možnosť využije kupujúci v prípade, ak sa nepodarí postupmi vo verejnom obstarávaní obstarať daný tovar alebo službu súvisiacu s predmetom tejto zmluvy (dodávka servisu a náhradných dielov).
4. Predávajúci písomne oznámi kupujúcemu bezodkladne zmenu servisného strediska, príp. zmenu jeho sídla.

**Čl. IX**

**Zmluvné pokuty a úroky z omeškania**

1. V prípade nedodržania termínu dodania predmetu zmluvy, predávajúci zaplatí kupujúcemu zmluvnú pokutu vo výške 0,025 % z ceny nedodaného predmetu plnenia za každý aj začatý deň omeškania s plnením predmetu zmluvy.
2. V prípade nedodržania termínu splatnosti faktúry vzniká predávajúcemu právo fakturovať úrok z omeškania vo výške 0,025 % z fakturovanej čiastky za každý deň omeškania so zaplatením.
3. V prípade neplnenia niektorej povinnosti uvedenej v článku VIII. tejto zmluvy je predávajúci povinný zaplatiť kupujúcemu zmluvnú pokutu vo výške 0,025 % z ceny predmetu plnenia za každý deň omeškania pri ktorom z dôvodu neplnenia si povinností nebolo poskytnuté plnenie v súlade s čl. VIII.

**Čl. X**

**Vlastnícke právo**

1. Kupujúci nadobudne vlastnícke právo k predmetu zmluvy alebo jeho časti po riadnom dodaní podľa čl. IV tejto zmluvy. Riziká vyplývajúce z používania predmetu zmluvy (poškodenie, prípadne zničenie) prechádzajú na kupujúceho po protokolárnom prevzatí predmetu zmluvy.

**Čl. XI**

**Zánik zmluvy**

1. Zmluvu je možné predčasne zrušiť:

* dohodou zmluvných strán,
* odstúpením od tejto zmluvy.

1. Od tejto zmluvy možno písomne odstúpiť v prípadoch uvedených v tejto zmluve a tiež na základe príslušných ustanovení Obchodného zákonníka alebo iného osobitného právneho predpisu, napríklad z dôvodov uvedených v § 19 zákona č. 343/2015 o verejnom obstarávaní v znení neskorších predpisov. Pri odstúpení od tejto zmluvy budú zmluvné strany povinné vrátiť čiastkové plnenia poskytnuté pred odstúpením od zmluvy druhou zmluvnou stranou a budú oprávnené žiadať vrátenie plnení poskytnutých pred odstúpením od tejto zmluvy druhej zmluvnej strane. Uvedené dojednanie neplatí na vrátenie konkrétneho plnenia dodaného s takými vadami, ktoré boli príčinou odstúpenia od zmluvy pri ktorých si kupujúci neuplatnil iné nároky z vád plnenia (zľavu z kúpnej ceny, výmenu tovaru alebo iné..) a prejavil vôľu pri odstúpení na vrátenie plnení poskytnutých zmluvnými stranami súvisiacich s plnením s vadami.
2. Za podstatné porušenie tejto zmluvy na základe ktorého môže kupujúci okamžite odstúpiť od tejto zmluvy sa považuje najmä ak :

* predávajúci bude v omeškaní s dodaním predmetu zmluvy viac ako 30 dní,
* predávajúci pri plnení predmetu tejto zmluvy konal v rozpore s niektorým so všeobecne záväzných právnych predpisov,
* predávajúci stratil podnikateľské oprávnenie vzťahujúce sa k predmetu tejto zmluvy,
* predávajúci sa počas platnosti tejto zmluvy dostane do Zoznamu platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov,
* predávajúci bol vymazaný z registra partnerov verejného sektora, ak má povinnosť zapisovať sa do registra partnerov verejného sektora
* predávajúci porušil povinnosť z iného záväzkového vzťahu, ktorý má uzatvorený s kupujúcim.

1. Za podstatné porušenie tejto zmluvy na základe ktorého môže predávajúci okamžite odstúpiť od tejto zmluvy sa považuje najmä ak kupujúci bude v omeškaní s úhradou kúpnej ceny o viac jako 15 dní.

**Čl. XII**

**Záverečné ustanovenia**

1. Akékoľvek zmeny a doplnenia tejto zmluvy je možné uskutočniť iba písomnou formou, a to očíslovanými dodatkami k zmluve podpísanými oprávnenými zástupcami zmluvných strán.
2. Právne vzťahy výslovne touto zmluvou neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalšími všeobecne záväznými právnymi predpismi Slovenskej republiky.
3. Akékoľvek nezhody, spory alebo nároky vznikajúce z tejto zmluvy alebo v súvislosti s ňou budú riešené dohodou zmluvných strán; ak k takejto dohode nedôjde, rozhodne príslušný súd. Predávajúci a kupujúci sa dohodli, že akékoľvek písomnosti súvisiace s touto dohodou sa považujú za doručené dňom nasledujúcim po dni vrátenia nedoručenej zásielky odosielateľovi, aj keď sa jej adresát o nej a jej obsahu nedozvedel. Úložná doba zásielky na pošte je 5 dní. Účinky doručenia nastávajú aj odmietnutím prevzatia doručovanej zásielky, a to dňom odmietnutia prevzatia doručovanej zásielky.
4. Táto zmluva je vyhotovená v štyroch vyhotoveniach, z ktorých každé má platnosť originálu. Každá zmluvná strana obdrží dve vyhotovenia tejto zmluvy.
5. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.
6. Táto Zmluva nadobúda účinnosť dňom podpisu oboma zmluvnými stranami a po splnení odkladacej podmienky, ktorá spočíva v tom, že dôjde k uzavretiu platnej a účinnej Zmluvy o poskytnutí finančného príspevku, zo štrukturálnych fondov Európskej únie, na predmet Zmluvy.
7. Táto Zmluva stráca automaticky platnosť v prípade, ak kupujúci neuzavrie platnú a účinnú Zmluvu o poskytnutí dotácie zo štátneho rozpočtu, štrukturálnych fondov Európskej únie, alebo iných dotácií tretích strán objednávateľovi na predmet Zmluvy v lehote do 12 mesiacov od podpisu tejto Zmluvy oboma zmluvnými stranami.
8. Odkladacia podmienka nadobudnutia účinnosti tejto Zmluvy sa vzťahuje aj na schválenie procesu verejného obstarávania zo strany poskytovateľa finančného príspevku.

Predávajúci: Kupujúci:

V .........................................., dňa ............... Vo Svidníku, dňa ............................

.................................................... ....................................................

Mgr. Eva Hirčková, riaditeľ

**Príloha č. 1**

**Podrobná špecifikácia predmetu zmluvy**

|  |  |
| --- | --- |
| **Technické vlastnosti** | **Minimálne/maximálne parametre požadovaného produktu** |
| Osobné motorové vozidlo 1 ks | 5-dverový s posuvnými bočnými dverami vpravo a vľavo, manuálne ovládané |
| Motor dieselový | min. 130 KW |
| Zdvihový objem | min. 1 997 cm3 |
| Emisie | min. EURO 6.3 |
| Pohon kolies | predný |
| Objem batožinového priestoru základný / min. pri nesklopených zadných sedadlách | min. 3 000 l |
| Objem palivovej nádrže | min. 69 l |
| Farba vozidla | čierna alebo hnedá metalíza |
| Palivo | nafta |
| Prevodovka | 8 stupňová automatická |
| Počet miest na sedenie | 8 miest |
| Vonkajšia celková dĺžka vozidla | min. 5 309 mm |
| Vonkajšia výška vozidla | min. 1 910 mm |
| Ďalšie požiadavky na výbavu vozidla |  |
| Systém ABS, VSC, a BA , kontrola stability vozidla (ESC) | áno |
| Predné hmlové svetlomety | áno |
| Predné airbagy (vodič a spolujazdec) | áno |
| Bočné airbagy 2. a 3. rad | áno |
| Adaptívne predné svetlomety | áno |
| Tempomat a obmedzovač rýchlosti | áno |
| Asistent rozjazdu do kopca | áno |
| Výstražný systém tlaku pneumatík | áno |
| Vonkajšie bočné ochranné lišty | áno |
| Podlaha v kabíne vpredu aj vzadu textil | áno |
| Stropné osvetlenie kabíny pre cestujúcich v 1., 2. a 3. rade | áno |
| Volant potiahnutý kožou | áno |
| Nárazníky predné a zadné – zadný vo farbe karosérie | áno |
| Osvetlenie batožinového priestoru | áno |
| 2. a 3. rad okien so slnečnou clonou | áno |
| Elektrochromatické spätné zrkadlo | áno |
| Vonkajšie spätné zrkadlá vo farbe karosérie | áno |
| Vonkajšie kľučky dverí vo farbe karosérie | áno |
| 17“ oceľové disky kolies + celoplošné kryty | áno |
| Pneumatiky rozmer: 225/55, R17 XL, rezervné koleso plnohodnotné | áno |
| Zásuvky 12V: na palubnej doske, v schránke, v 2. a 3. rade | áno |
| 2. rad: trojmiestna zdvíhacia a sklopná lavica, delená v pomere 2/3 (ľavá) a 1/3 (pravá) montovaná na koľajnice, úchytky ISOFIX, operadlá sedadiel nastaviteľné jednotlivo | áno |
| LCD displej palubných prístrojov s textovými informáciami | áno |
| Elektricky ovládateľné predné okná | áno |
| Predpríprava na ťažné zariadenie | áno |
| Centrálne zamykanie | áno |
| Systém Stop&Start | áno |
| Piate dvojkrídlové dvere, vyhrievané + stierače | áno |
| Prepážka za 3. radom zabezpečujúca batožinu | áno |
| 2x kľúč s diaľkovým ovládaním | áno |
| Senzor dažďa (automatická aktivácia stierača) | áno |
| Parkovacie senzory vzadu | áno |
| Indikácia zapnutia bezpečnostných pásov | áno |
| Klimatizácia automatická dvojzónová | áno |
| Prídavná klimatizácia v zadnej časti so stropným rozvodom | áno |
| Multimediálny systém : farebná 7“dotyková obrazovka, podpora Apple CarPlayTM , Android AutoTM , Bluetooth, USB, multifunkčný volant | áno |
| Vyhrievanie predných sedadiel | áno |
| Čelné sklo akustické (pohlcujúce zvuk) a atermické (odrážajúce svetlo) | áno |
| Elektricky ovládané a vyhrievané vonkajšie spätné zrkadlá, sklopné | áno |
| 4 basové a 4 výškové reproduktory | áno |
| Rádio AM/FM s integrovaným displejom (USB, Bluetooth) + 4 reproduktory | áno |

V .................................. dňa .........................

.........................................................

Meno a priezvisko osoby oprávnenej konať za uchádzača

podpis oprávnenej osoby a odtlačok pečiatky